User talk:Garry kamboj

Samjah jao loko aje vi
ਤੜਕੇ ਦਾ ਮਾਂ ਬੋਲੀ ਦਿਵਸ ਦੇ ਢਕਵੰਜੀ ਜੇ ਪੋਸਟਰਾਂ ਤੇ ਫੋਕੀਆਂ ਜੀਆਂ ਗਿਆਨ ਟੈਪ ਗੱਲਾਂ ਨਾਲ ਦਿਮਾਗ ਚੱਟਿਆ ਪਿਆ ਸੀ, Manalia ਦੀ ਦੇਸੀ ਘਿਓ ਵਰਗੀ ਵੀਡੀਓ ਨੇ ਮਨ ਬਾਗੋ-ਬਾਗ ਕਰਤਾ ਤੇ ਦਿਨ ਬਚਾ ਲਿਆ (1)ਉਹਨਾਂ ਨੇ ਵੀ ਮਾਂ ਬੋਲੀ ਦੇ ਸਰਵਣ ਪੁੱਤ ਹੋਣ ਦੀ ਨੇਰ੍ਹੀ ਲਿਆ ਰੱਖੀ ਆ,ਜਿਹੜੇ ਆਵਦੇ ਜਵਾਕ ਨੂੰ ਤੜਕੇ ਉੱਠਣ ਵੇਲੇ ਹੱਗਣ ਜਾਣ ਲਈ ਪੋਟੀ ਕਰਲੋ ਕਹਿਣ ਤੋਂ ਲੈ ਕੇ ਰਾਤ ਨੂੰ ਸੌਣ ਵੇਲੇ ਤੱਕ ਕਹਿੰਦੇ ਨੇ 'ਓਕੇ ਬੇਟਾ!ਹੁਣ ਨੀਨੀ ਕਰਲੋ!' (2)ਇੱਕ ਹਿੰਦੀ ਦੇ ਮੇਲ ਵਾਲੀ ਹਾਈਬ੍ਰਿਡ ਜੀ ਪੰਜਾਬੀ ਬਹੁਤ ਚੱਲੀ ਆ! ਭੂਆ ਨੂੰ ਕਹਿਣਗੇ ਭੂਈ ਜਾਂ ਭੂਜੀ,ਚਾਚੇ ਤੇ ਤਾਏ ਨੂੰ ਚਾਚੂ-ਤਾਊ!ਦਾਦੇ ਨੂੰ ਦਾਦੂ!ਐਂ ਨਾ ਕਰਿਆ ਕਰੋ ਯਰ (3)ਜਿਹੜੇ ਫੋਨ'ਤੇ ਗੱਲ ਕਰਦੇ ਆ ਮੇਰੇ ਨਾਲ,ਹਰ ਚੌਥਾ ਪੰਜਵਾਂ ਵਾਕ ਜਾ 'ਜਾਅਲੀ ਜੀ ਦਿਖਾਵੇ ਵਾਲੀ ਅੰਗਰੇਜ਼ੀ' ਚ ਬੋਲਦੇ ਨੇ ਪ੍ਰਭਾਵ ਜਾ ਪਾਉਣ ਨੂੰ,ਉਹ ਬਚੋ!ਜੇ ਮੈਂ 'ਕੱਲੀ ਅੰਗਰੇਜ਼ੀ'ਚ ਖੁੱਲ੍ਹ ਗਿਆ,ਸੋਥੋਂ ਸੰਭਣੀ ਨੀ ਗੱਲ! (4)ਚੰਗੇ ਭਲੇ ਗੱਲ ਕਰਦੇ ਜਮਾਂ ਮਲਵਈ ਬੰਦੇ ਮੂਹਰਲੇ ਨੂੰ ਖ਼ੁਸ਼ ਜੇ ਕਰਨ ਦੇ ਮਾਰੇ 'ਭਾਅ ਜੀ' ਕਹਿਣ ਲੱਗ ਜਾਂਦੇ ਨੇ!ਚਲੋ!ਮਾਝੇ ਵਾਲੇ ਤਾਂ ਰੱਜ-ਰੱਜ ਬੋਲਣ ਇਹ! ਮਲਵਈ ਬੰਦੇ ਕਿਉਂ ਓਕੜੂ ਜੇ ਹੋ ਕੇ ਬੋਲਦੇ ਨੇ,ਇਹਦੀ ਸਮਝ ਮੈਨੂੰ ਅੱਜ ਤੱਕ ਨੀ ਲੱਗੀ! ਹੋਰ ਸੁਣ! 'ਭਾਜੀ' ਵੀ ਵਿਗੜਕੇ 'ਪਾਜੀ' ਬਣ ਗਿਆ ਮੈਂ ਆਮ ਬੰਦੇ ਤੋਂ ਲੈ ਕੇ ਵੱਡੇ ਤੋਂ ਵੱਡੇ ਪੱਤਰਕਾਰ,ਗਾਇਕ ਤੇ ਹੋਰ ਅਫ਼ਸਰਾਂ ਨੂੰ ਹਮੇਸ਼ਾ 'ਬਾਈ ਜੀ' ਕਿਹਾ! ਉਹਨਾਂ ਨੂੰ ਵੀ ਚੰਗਾ ਲਗਦਾ (5)ਸਰ-ਸਰ ਆਲੀ ਗੱਲ official capacity ਚ ਤਾਂ ਠੀਕ ਆ,ਪਰ ਗੈਰ-ਰਸਮੀ ਇਹ ਬਹੁਤ ਚੁਭਦੀ ਆ! (6)ਤੁਸੀ ਬੈਂਡ ਚਾਹੇ 9 ਚੋਂ 9 ਲੈਜੋ!ਵੱਡੀ ਤੋਂ ਵੱਡੀ ਤੇ ਔਖੀ ਤੋਂ ਔਖੀ ਪੜ੍ਹਾਈ ਪੜ੍ਹ ਕੇ ਜ਼ਿੰਦਗੀ'ਚ ਬਹੁਤ ਜ਼ਿਆਦਾ ਕਾਮਯਾਬ ਹੋਜੋ! ਪਰ ਖ਼ੁਸ਼ੀ'ਚ ਜਿਹੜਾ ਲਲਕਾਰਾ,ਗੁੱਸੇ'ਚ ਜਿਹੜੀ ਚਿਉਂਦੀ-ਚਿਉਂਦੀ ਗਾਲ ਤੇ ਵੈਰੀ ਨੂੰ ਵੰਗਾਰ,ਦੁੱਖ'ਚ ਜਿਹੜੀ ਦੁਹੱਥੜ ਪੰਜਾਬੀ'ਚ ਨਿਕਲੂ,ਉਹ ਕੋਈ ਹੋਰ ਭਾਸ਼ਾ ਥੋਨੂੰ ਦੇ ਹੀ ਨਹੀਂ ਸਕਦੀ। Garry kamboj Garry kamboj (talk) 14:31, 21 February 2023 (UTC)